
Narvas Kreenholmi tänav 25 hoones 
asuva ruumi tasuta kasutusse andmine
ja ühtse kuutasu kehtestamine
(MTÜ Prima Foto)


1. ASJAOLUD JA MENETLUSE KÄIK

Narva Linnavalitsuse Linnamajandusametile laekus MTÜ-lt Prima Foto, registrikood 80418742, juhatuse liige Vladislav Prima, taotlus, milles palutakse anda tasuta kasutusse Narvas Kreenholmi tänav 25 2. korrusel asuva ruumi nr 97 mittetulundusühingu tegevuse korraldamiseks ning kehtestada ühtne kuutasu hooldustasu ja kommunaalteenuste kulude katmiseks. 

Ruumi üldpindala:			48,9 m2
			Arvestuslik üüritasu:	 		21,52 eurot kuus 

MTÜ Prima Foto põhitegevuseks on Eesti looduse ja ajalooliste paikade fotopiltide valmistamine, Narva linna koolides ja kultuurikeskustes fotonäituste korraldamine. Käesoleval ajal tehakse koostööd Ameerika Ühendriikide saatkonnaga Narva Keskraamatukogus Ameerika Ühendriikide elu- ja kultuurikeskkonnast ekspositsiooni loomiseks. 

Narva Linnavalitsuse Kultuuriosakond toetab  MTÜ Prima Foto taotlust kehtestada 2017. a hoone hoolduskulude ja kommunaalteenuste tasumisel ühtne kuutasu.
 
MTÜ Prima Foto taotlust arutati Narva Linnavalitsuse linnavarakomisjoni koosolekul 09.08.2017 (protokoll nr 9) ning otsustati:
1. Nõustuda MTÜ Prima Foto taotlusega ning anda MTÜ-le Prima Foto, registrikood 80418742, määramatuks ajaks avalikku enampakkumist korraldamata tasuta kasutusse Narvas Kreenholmi tänav 25 2. korrusel asuva ruumi nr 97 üldpindalaga 48,9 m² mittetulundusühingu tegevuse korraldamiseks.
2. Kehtestada MTÜ-le Prima Foto Narvas Kreenholmi tänav 25 hoones asuva ruumi kasutamisel hooldustasu ja kommunaalteenuste kulude katmiseks ühtne kuutasu suuruses 0,75 eurot 1 m² tähtajaga kuni 31.12.2017. a.
3. Narva Linnavalitsuse Linnamajandusametil esitada punktides 1 ja 2 nimetatud otsused Narva Linnavalitsuse istungile korralduse vastuvõtmiseks. 

2. ÕIGUSLIKUD ALUSED

2.1. Narva Linnavolikogu 17.03.2005. a määruse nr 14/52 “Linnavara kasutusse andmise kord” (muudetud Narva Linnavolikogu 17.01.2008 määrusega nr 4) (edaspidi ka Kord)     § 5 lg 1 p 3 alapunkti b alusel otsustab kasutusse andmise määramata ajaks kohaliku omavalitsuse asutus tema bilansis oleva vara suhtes. Korra § 621 sätestab, et Korra § 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga 

2.2. Korra § 46 lg 4 ja § 7 lg 2 p 3 alusel võib avaliku enampakkumiseta või eelläbirääkimistega pakkumiseta anda kasutusse linnavara, mis antakse kasutusse mittetulundusühingutele. Korra § 47 sätestab, et linnavara enampakkumiseta kasutusse andmise otsustus võetakse vastu Korra § 5 (§ 5  lg 1 p 3 alapunkt b) alusel. 
 
2.3. Korra § 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Linnamajandusamet, kes on Kreenholmi tänav 25  hoone bilansiline valdaja.

2.4. Korra  § 52¹ kohaselt võib tasuta kasutuslepingu sõlmimisel kehtestada sihtasutustele ja mittetulundusühingutele ning linna osalusega äriühingutele vara hooldus- ja kommunaalkulude katmiseks ühtse kuutasu linnavalitsuse korralduse alusel. Ühtse kuutasu kehtestamise otsustus tehakse linnavalitsuse struktuuriüksuse põhjendatud taotluse olemasolul.

3.1.	Anda MTÜ-le Prima Foto, registrikood 80418742, avalikku enampakkumist korraldamata määramata ajaks tasuta kasutusse Narvas Kreenholmi tänav 25 hoones asuv ruum nr 97 pinnaga 48,9 m² mittetulundusühingu tegevuse korraldamiseks.

3.2. 	Kehtestada MTÜ-le Prima Foto Narvas Kreenholmi tänav 25 hoones asuva ruumi kasutamisel hooldustasu ja kommunaalteenuste kulude katmiseks ühtne kuutasu suuruses 0,75 eurot 1 m² tähtajaga kuni 31.12.2017. a.

3.3.	Narva Linnavalitsuse Linnamajandusametil sõlmida MTÜ-ga Prima Foto punktis 3.1 nimetatud ruumi tasuta kasutamise leping.

4. RAKENDUSSÄTTED

4.1. Narva Linnavalitsuse Linnamajandusametil teha korraldus teatavaks MTÜ-le Prima Foto.

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

